
1.
Įvadas

Inicijuodama partnerystę augimui ir užimtumui kaip naują pradžią Lisabonos strategijai, 2005 m. pavasario Europos Vadovų Taryba žinias ir inovacijas pavadino tvarios plėtros varikliu ir pareiškė, kad yra būtina sukurti visaapimančią informacinę visuomenę, paremtą plačiu informacijos ir ryšių technologijų (IRT) taikymu viešose paslaugose, MVĮ ir namų ūkiuose.

Informacinės ir ryšių technologijos yra galingas ekonomikos augimo ir darbo vietų kūrimo veiksnys. IRT užtikrina ketvirtadalį ES BVP augimo ir 40 % produktyvumo augimo sąlygotas IRT. Išsivysčiusių šalių ekonominės veiklos rezultatų skirtumus daugiausia galima paaiškinti IRT investicijų, tyrimų ir panaudojimo lygiu bei informacinės visuomenės ir žiniasklaidos industrijos konkurencingumu
. IRT paslaugos, įgūdžiai, žiniasklaida ir turinys yra auganti ekonomikos ir visuomenės dalis.
Pastaraisiais metais dėl spartėjančios IRT plėtros pasiektas spartus informacinės visuomenės ir žiniasklaidos augimas tapo įmanomas dėl plačiai paplitusių, daugelį įrenginių jungiančių greitųjų ryšių. Tradicinis turinys (pvz., filmai, vaizdo medžiaga, muzika) dabar prieinamas skaitmeniniu formatu, o taip pat atsiranda naujos, vien tik skaitmeninės paslaugos, pvz., interaktyvi programinė įranga. Skaitmeninės informacinės visuomenės ir žiniasklaidos tarnybų, tinklų ir įrenginių suartėjimas pagaliau tapo kasdienine tikrove: turinį perkėlus į trimatį multimedijos formatą, IRT taps patogesnės, mažesnės, saugesnės, spartesnės, visada prijungtos ir lengviau naudojamos.

Reaguojant į fundamentalius technologijų pokyčius reikalinga iniciatyvi politika. Skaitmeniniam suartėjimui reikalingas politikos suartėjimas ir valia, jei reikia, pritaikyti reglamentuojančius teisės aktus, kur jie reikalingi taip, kad jie atitiktų atsirandančią skaitmeninę ekonomiką.

Komisija siūlo naują strateginę programą, i2010 – Europos informacinė visuomenė 2010, nustatančią plačias politikos kryptis. Ji skatina atvirą ir konkurencingą skaitmeninę ekonomiką ir pabrėžia IRT svarbiausią vaidmenį integracijai ir gyvenimo kokybei. Vadovaujantis i2010 – pagrindiniu atnaujintos Lisabonos partnerystės skatinant ekonomikos augimą ir kuriant darbo vietas elementu – bus padedama kurti integruotą informacinės visuomenės bei garso ir vaizdo informacinių priemonių politikos metodą.
Remdamasi visapusiška analize apie informacinės visuomenės uždavinius ir remdamasi plačiomis suinteresuotų grupių konsultacijomis dėl ankstesnių iniciatyvų ir priemonių
, Komisija siūlo tris prioritetus Europos informacinės visuomenės ir žiniasklaidos politikos prioritetus:
i)
Bendros Europos informacinės erdvės, kuri skatintų atvirą ir konkurencingą informacinės visuomenės ir žiniasklaidos vidaus rinką, sukūrimas;

ii)
Inovacijų ir investicijų IRT srityje didinimas, siekiant ekonomikos augimo ir daugiau bei geresnių darbo vietų;

iii)
Integruotos Europos informacinės visuomenės, kuri skatintų ekonomikos augimą ir darbo vietų kūrimą, atitinkantį darnų vystymąsi ir teikiant pirmenybę geresnėms viešosioms paslaugoms ir gyvenimo kokybei,

Tolesnėse dalyse apibrėžiami i2010 tikslai ir svarbiausia veikla, kuri yra visiškai integruota ir atitinkanti naująjį Lisabonos strategijos valdymo etapą.

2.
Bendra Europos informacinė erdvė

Informacinėje visuomenėje įvyko lūžis: pastarojo meto technologinė pažanga buvo milžiniška, ir IRT įžengia į visuotinio pritaikymo etapą, kuris gali iš esmės pakeisti mūsų darbo, gyvenimo ir bendravimo būdą. Gausus informacijos kiekis tampa prieinamas naujais, įvairiais formatais ir gali būti pateiktas nepriklausomai nuo vietos ir laiko bei pritaikomas pagal atskirų asmenų poreikius ir reikalavimus. Technine prasme vyksta ryšių tinklų, visuomenės informavimo priemonių, turinio, paslaugų ir įrenginių skaitmeninis susiliejimas. Pažanga tinkluose, suderinta su naujais dažnių pakavimo būdais, leidžia sukurti naujus ir greitesnius paskirstymo kanalus ir skatina naujus turinio formatus ir paslaugas (pvz., balsas per interneto protokolą, internetinė TV, muzika internetu).

Naujo turinio kūrimas, paslaugos ir verslo modeliai skatina ekonomikos augimą ir naujų darbo vietų kūrimą. Pavyzdžiui, manoma, kad Vakarų Europos interneto turinio rinka patrigubės iki 2008 m. (vartotojų skaičiui išaugus dešimt kartų)
. Tikimasi, kad ši raida išsiplės visame sektoriuje, kuris jau dabar sudaro 8 % ES BVP. Tačiau skaitmeninio suartėjimo poveikis bus jaučiamas ir skatins konkurenciją pasaulyje. Jei Europa siekia visiškai išnaudoti savo ekonominį potencialą, reikia iniciatyvios politikos metodo, stimuliuojančio teigiamus poslinkius rinkoje ir skatinančio žinių visuomenę (pvz., mokymasis visą gyvenimą, kūrybingumas ir inovacijos), vartotojų apsaugą ir sveiką bei saugią Europos informacinę visuomenę.

Kuriant Bendrą Europos informacinę erdvę pirmiausia reikia išspręsti keturis pagrindinius skaitmeninės konvergencijos keliamus uždavinius:

· greitis: spartesnis plačiajuostis ryšys Europos paslaugų ryšys, pateikiant gausaus turinio produktus, tokius kaip didelės skiriamosios gebos vaizdo medžiaga;

· gausus turinys: padidėjęs teisinis ir ekonominis aiškumas, skatinant naujas paslaugas ir turinio internete pasiūlą;

· tarpusavio sąveika: ryšį tarpusavyje palaikančios įrangos ir platformų, bei paslaugų, kurios yra perkeliamos iš platformos į platformą, tobulinimas;

· saugumas: saugesnio nuo apgavikų, žalingo turinio ir technologijų gedimo interneto kūrimas, skatinant tarp investuotojų ir vartotojų pasitikėjimo augimą.

1 tikslas: Bendra Europos informacinė erdvė, siūlanti prieinamus ir saugius didelės spartos ryšius, gausų ir įvairų turinį bei skaitmenines paslaugas.

Skaitmeniniam suartėjimui reikalinga nuosekli informacinės visuomenės ir žiniasklaidos taisyklių sistema. Šioje srityje vidaus rinka yra valdoma daugeliu taisyklių, apimančių, pvz., garso ir vaizdo žiniasklaidą, skaitmeninę televiziją, prekybą internetu, intelektinės nuosavybės teisių ir paramos priemones europietiško turinio sukūrimui ir platinimui. Kai kurie reglamentuojantys dokumentai (pvz., direktyva dėl elektroninės prekybos) yra nauji ir atspindi skaitmeninį suartėjimą. Kiti, visų pirma Televizijos be sienų direktyva, yra persvarstomi. Komisija imasi nagrinėti skaitmeninę ekonomiką įtakojančias taisykles, siekiant jų nuoseklesnės ir labiau į ekonomikos ir technologijų tikrovę nukreiptos sąveikos. Komisijos konkretūs darbai ateityje:

· iki 2005 m. pabaigos ji pasiūlys pakeisti „Televizijos be sienų” direktyvą, siekdama modernizuoti taisykles dėl garso ir vaizdo žiniasklaidos paslaugų;

· iki 2007 m. Komisija išanalizuos bendrijos acquis, įtakojančią informacinę visuomenę ir žiniasklaidos paslaugas, ir iškels pasiūlymus dėl reikiamų pakeitimų.

Papildomi politiniai veiksmai skatins greitą ir veiksmingą atnaujintų teisinių aktų įgyvendinimą, taip pat toliau bus teikiama parama europietiško turinio ir žinių sukūrimui ir platinimui
.
Reglamentas dėl elektroninių ryšių buvo pakeistas per pastarąjį dešimtmetį. Europos elektroninius ryšius reglamentuojantys ir nuo 2003 m. galiojantys teisės aktai yra geriausios praktikos pavyzdys. Nuosekliai ir veiksmingai taikomi, šie teisės aktai atvėrė duris konkurencijai, kuri mažina kainas ir skatina investicijas. Reglamentuojant turi būti neatsiliekama nuo technologijų ir rinkos raidos. Todėl 2006 m. persvarstydama teisės aktus, Komisija nuosekliai išnagrinės jų principus ir įgyvendinimo būdus, ypač kliūtis, trukdančias pradėti teikti greitesne, novatoriškesne ir konkurencingesne plačiajuoste paslauga.
Nauji didelės spartos bevieliai taikymai kelia radijo dažnių spektro
 paklausą. Politikos tikslas yra palengvinti spektro prieinamumą visoje ES, pasitelkiant rinkos mechanizmus. Tam padės planuojamas analoginės antžeminės televizijos išjungimas iki 2012. Komisija suteiks savo pasiūlymams galutinę formą, apibrėždama veiksmingo spektro valdymo 2005 m. strategiją, kuri bus įgyvendinta pakeičiant elektroninių ryšių teisės aktus 2006 m.

Skaitmeniniam suartėjimui reikalingi įrenginiai, platformos ir paslaugos tarpusavio sąveikai. Komisija, panaudodama visas turimas priemones, planuoja skatinti ryšių technologijų plėtrą tyrimais, atvirų standartų skatinimu, parama interesų grupių dialogui ir, jei būtina, privalomomis priemonėmis. Tokia mišri politika buvo Europos mobilaus telefono ryšio sėkmės pamatas. Pagal i2010 Komisija taip pat sieks nustatyti išsamų veiksmingo ir tarpusavyje sąveikaujančio skaitmeninių teisių valdymo metodą. 

Patikimos ir saugios IRT yra būtinos tam, kad suartėjančios skaitmeninės paslaugos būtų kuo plačiau prieinamos. Per 2006 m. Komisija pasiūlys Strategiją saugiai informacinei visuomenei skatinti, kad būtų suderintos ir atnaujintos esamos priemonės, įskaitant supratimo apie savisaugos augimo, budrumo ir grėsmių stebėsenos, greito ir veiksmingo atsako į atakas ir sistemos gedimus poreikių ugdymą. Bus duota parama tiksliniams tyrimams, siekiant „sukonstruoti“ apsaugą ir įtvirtinti priemones, kuriomis tikrinami svarbiausių problemų, pvz., tapatybės valdymo, sprendimai. Prireikus bus svarstomi reguliavimo pakeitimai, pavyzdžiui, siekiant apsaugoti privatumą, elektroninį parašą ar atbaidant nuo nelegalaus ir žalingo turinio.

Apibendrinant, i2010 darbotvarkė dėl Vieningos Europos informacinės erdvės užtikrins, kad skaitmeninis suartėjimas greičiau atsipirktų, ir tam numatomos šios priemonės:
	Elektroninius ryšius reglamentuojančių teisės aktų persvarstymas (2006 m.), įskaitant veiksmingo spektro valdymo strategijos apibrėžimą (2005 m.)

Nuoseklių vidaus rinkos teisės aktų dėl informacinės visuomenės ir žiniasklaidos paslaugų sukūrimas
· modernizuojant teisės aktus garso ir vaizdo paslaugoms, pradedant nuo 2005 m. Komisijos pasiūlymo persvarstyti Televizijos be sienų direktyvą
· analizuojant ir darant visus reikiamus Bendrijos acquis pakeitimus, paveikiančius nformacinę visuomenę ir žiniasklaidos paslaugas (2007 m.)
· aktyviai skatinant greitą ir veiksmingą esamo ir atnaujinto acquis dėl informacinės visuomenės ir žiniasklaidos paslaugų įgyvendinimą
Nuolatinė parama europinio turinio produktų sukūrimui ir apyvartai

Apibrėžti ir įgyvendinti strategiją, skatinant saugią Europos informacinę visuomenę (2006 m.)

Nustatyti ir remti tikslinius veiksmus dėl tarpusavio sąveikos, ypač dėl skaitmeninių teisių valdymo (2006 m. – 2007 m.)


3.
Inovacijos ir investicijos tyrimų srityje

IRT įtaka Europos ekonomikos ir užimtumo augimui yra didžiulė. IRT sektoriuje įnešamas didžiausias indėlį į ekonomiką, tuo pat metu IRT įsisavinimas ir sumanus pritaikymas yra vienas didžiausių produktyvumo ir ekonomikos augimo veiksnių, skatinančių verslo inovacijas svarbiausiose srityse.

Tyrimai ir inovacijos: Europai tenka trečdalis pasaulyje atliekamų IRT pardavimų, kurie auga 5 % per metus, kai šis skaičius Indijoje, Kinijoje ir kitose besiformuojančiose rinkose yra iš dviženklis. Europa yra elektroninių ryšių lyderė pasaulyje, gaunanti nuo 40 iki 50% pajamų tarp pasaulio didžiausių pasaulio rinkos dalyvių
. Europa taip pat yra stipri, pvz., nanoelektronikos, mikrosistemų ir įmontuotųjų sistemų srityse. 

Investicijos tyrimams ir inovacijoms yra būtinos IRT sektoriui, siekiant tęsti darbo vietų kūrimą ir ekonomikos augimą trumpalaikėje ir ilgalaikėje perspektyvose. Tačiau, kaip 1 lentelėje rodoma, Europoje nepakankamai investuojama IRT sektoriuje.

1 lentelė – investicijos IRT sektoriuje (2002 m.)

	IRT Moksliniai tyrimai ir plėtra

	ES-15
	JAV
	Japonija 

	Privataus sektoriaus investicijos
	23 mlrd. eurų
	83 mlrd. eurų
	40 mlrd. eurų

	Viešojo sektoriaus investicijos
	8 mlrd. eurų
	20 mlrd. eurų
	11 mlrd. eurų

	Gyventojai
	383 mln.
	296 mln.
	127 mln.

	Investicijos gyventojui
	80 eurų
	350 eurų
	400 eurų.

	IRT tyrimų ir plėtros % nuo visų tyrimų ir plėtros
	18 %
	34 %
	35 %


Šaltinis: IDATE (EU-15 šalių grupei); OECD

Strateginis IRT tyrimas yra būtinas, užtikrinant Europos pirmavimą srityse, kuriose pripažįstama jos galia (pvz., nanoelektronika, įmontuotosios sistemos, ryšiai) ir besikuriančiose srityse (pvz., interneto paslaugos, kognityviosios sistemos). Būtini tikslingi kliūčių tyrimai, pvz., integruotosios išeitys, naudojimo palengvinimas ir apsauga. Tai remia Europos tarptautinį konkurencingumą svarbiausiose srityse, pvz., standartai ir sprendimai dėl mokslinių tyrimų bei taikomosios veiklos vietos. Europai reikia didesnių investicijų IRT tyrimams, siekiant Barselonos tikslo – 3 % BVP moksliniams tyrimams ir taikomajai veiklai.

IRT įdiegimas ir pritaikymas: Nepakanka tik tyrimų. Pelnas iš IRT gaunamas, jas įvedant į produktus ir paslaugas bei pritaikant naujus verslo modelius, organizacinius pakeitimus ir įgūdžius. Versle didėja produktyvumas dėl IRT, bet vis dar matomas tarpusavio sąveikos, patikimumo ir saugumo trūkumas, sunkumai, siekiant reorganizuoti ir integruoti IRT darbo vietose, ir didelės išlaidos paramai. MVĮ ypač sunkiai pritaikomos IRT.

Ateina nauja „elektroninio verslo sprendimų“ era, paremta integruotų IRT sprendimais, saugiomis internetinio tinklo paslaugomis ir „bendradarbiavimo įrankiais“, siekiant pakelti darbuotojų darbo našumą. Nauja raida rodo, kad IRT bus plačiau naudojamos per ateinančius metus. Būtina pritaikyti darbo aplinką, veiksmingai naudojant IRT darbo vietoje ir lanksčiam saugaus ir aukštos kokybės darbo organizavimui.

2 tikslas: Pasaulinės klasės IRT tyrimai ir inovacijos, mažinant atotrūkį nuo Europos svarbiausių konkurentų.

Lisabonos strategijoje akcentuojamos investicijos tyrimams ir inovacijoms, siekiant skatinti ekonomikos augimą ir užimtumą. Europa turi pasiekimų darydama išradimus, tačiau ji kartais atsilieka inovuodama. Todėl i2010 bus aktyviai siekiama sumažinti kliūtis tarp tyrimų rezultatų ir ekonominio rezultato.
Komisija neseniai pateikė du svarbius pasiūlymus Europos pozicijos sustiprinimui IRT srityje: 7-ąją mokslinių tyrimų ir technologijų plėtros pagrindų programą (FP7) ir Konkurencingumo ir inovacijų pagrindų programą (CIP)
. Komisijos pasiūlyme dėl FP7 prašoma žymiai padidinti IRT mokslinių tyrimų biudžetą. Tai padės sumažinti atotrūkį nuo kitų pirmaujančių ekonomikų, jei bus paremtas išlaidų padidinimu privačiuose ir viešuosiuose tyrimuose.
Komisija skatins technologinės pažangos transformaciją į naujovišką pritaikymą ir paslaugas viešajame ir privačiame sektoriuose. Ji rems požiūrius, kurie yra rizikingi, kūrybingi ir keleriopai pagerinantys rezultatą vykdant privačią ir viešąją partnerystę,
 kuri mobilizuoja pramonės ir mokslinių tyrimų praktinę patirtį, galimybes ir finansinius išteklius strateginių tyrimų prioritetams
. Komisija teiks prioritetą jos strateginių tyrimų sritims, kur Europos pridėtinė vertė yra didžiausia ir kur įtaka ekonomikos augimui ir užimtumui yra žymiausia. FP7 technologijų ramsčiai yra:
· žinių technologijos, turinys ir kūrybingumas – įskaitant suvokimą, modeliavimą ir vizualizaciją;

· pažangūs ir atviri ryšių tinklai;

· saugi ir patikima programinė įranga;

· įmontuotosios sistemos;

· nanoelektronika.

Komisijos tyrimų ir įdiegimo priemonių koordinacija bus sustiprinta koncentruojant jas į svarbiausias problemas, pvz., tarpusavio sąveika, saugumas ir patikimumas, tapatybės valdymas, teisių valdymas ir naudojimo patogumas. Tyrimo ir įdiegimo priemonės bus koordinuojamos, siekiant nurodyti technologinius ir organizacinius sprendimus srityse, kur vienodas ES lygio požiūris gali padėti kurti galingą ekonomiją ir paskatinti investuotojus.

Komisija taip pat ketina paskatinti investicijas IRT tyrimams ir inovacijoms Europoje per papildomas priemones. Komisija rems strateginį bendradarbiavimą tarp IRT tyrimo programų, vienydama nacionalinę ir Europos lygio veiklas ir remdamasi kartu naudojamų infrastruktūrų, pvz., GÉANT, patyrimu. Ji stebės lėšų panaudojimą viešajame ir privačiame sektoriuose. Ji taip pat skatins mokslo ir mokymo politiką, siekdama, kad Europa turėtų IRT tyrimams, inovacijoms ir panaudojimui reikalingus įgūdžius.

Remiant IRT įsisavinimą, Komisija ketina pasiūlyti integruotą politiką elektroninio verslo politiką, kreipdama ypatingą dėmesį MVĮ. Tai turėtų būti papildyta parama iš Struktūrinių ir Kaimo plėtros fondų.

Apibendrinant, siekiant pradėti investicijas tyrimams ir inovacijoms skatinančią i2010 darbotvarkę, Komisija darys šiuos darbus:
	Pasiūlys 80 % paramos padidinimą Bendrijos IRT tyrimams iki 2010 m. ir pakvies valstybes nares elgtis taip pat

Teiks prioritetą strateginiams IRT tyrimams FP7 pagrindinių technogijos ramsčių srityje (2007 m.)

Pradės tyrimų ir įdiegimo iniciatyvas, siekiant įveikti pagrindines kliūtis, kurioms reikia technologinių ir organizacinių sprendimų (2006 m.)

Apibrėš papildomas priemones, skatinant privačias investicijas IRT tyrimams ir inovacijoms (2006 m.)

Duos konkrečius pasiūlymus dėl Informacinės visuomenės visiems Bendrijos strateginėse gairėse dėl sanglaudos 2007–2013 m.

Apibrėš elektroninio verslo politiką, siekiant pašalinti technologines, organizacines ir teisines kliūtis IRT pritaikymui, ypač MVĮ
Plės naujų darbo būdų paieškos priemones, stiprinant inovacijas gamyklose ir naujų įgūdžių pritaikymą


4.
Integracija, geresnės viešosios paslaugos ir gyvenimo kokybė

IRT panaudojimas ir jų įtaka visuomenei auga. Tai pripažindama, i2010 trimis skirtingais būdais užtikrina, kad IRT būtų naudinga visiems piliečiams; darant viešąsias paslaugas geresnėmis, ekonomiškesnėmis ir labiau prieinamomis; ir gerinant gyvenimo kokybę. 

IRT tampa plačiau naudojamos ir naudingesnės didesniam žmonių ratui. Tačiau šiuo metu daugiau nei pusė ES gyventojų nepasinaudoja visa šia nauda arba yra visiškai atkirsta nuo jos. Socialinės, ekonominės ir teritorinės sanglaudos stiprinimas, darant IRT gaminius ir paslaugas labiau prieinamais, įskaitant atsiliekančius regionus, yra ekonominis, socialinis, etinis ir politinis imperatyvas. i2010 pabrėžiamas visuotinis dalyvavimas ir skaitmeninės kompetencijos pagrindų suteikimas žmonėms.

Viešosios paslaugos yra didžioji Europos ekonomikos dalis. Pavyzdžiui, viešieji pirkimai sudaro 16 % BVP. Pagrindinis iššūkis yra padaryti šias paslaugas geresnėmis, prieinamesnėmis ir ekonomiškesnėmis. Didelė pažanga yra pasiekta plečiant IRT pagrindu sukurtas viešąsias paslaugas. Pavyzdžiui, pažymėtina sėkmė yra mokesčių deklaravimas internetu, kuris sutaupo milijonus kiekvienais metais. Tačiau daug dar turi būti padaryta, siekiant parodyti ekonominį poveikį ir socialinį pritarimą.

IRT gali žymiai pagerinti gyvenimo kokybę. IRT gali pagerinti mūsų piliečių sveikatą, padedant naujoms IRT dėka sukurtoms medicinos ir socialinės apsaugos paslaugoms. Europoje esančių demografinių iššūkių akivaizdoje IRT gali padaryti sveikatos ir socialinės apsaugos sistemas veiksmingesnėmis. IRT gali būti stipri jėga uropos kultūrinei įvairovei sustiprinti, darant mūsų paveldą ir mūsų kultūros kūrinius prieinamus didesniam piliečių skaičiui. IRT yra ir aplinkos tvarumo priemonė, pvz., vykdant stebėseną ir valdant nelaimės atvejus stebėsenoje ir nelaimės atvejų valdyme ir švariuose, mažai energijos reikalaujančiuose aukšto produktyvumo procesuose
. IRT gali padaryti transportą saugesniu, švaresniu ir taupančiu daugiau energijos.
3 tikslas: integruota Informacinė visuomenė suteikia aukštos kokybės viešąsias paslaugas ir gerina gyvenimo kokybę.
Skaitmeninis suartėjimas iškelia naujus iššūkius elektroninei integracijai. Todėl Komisija pritaikys visapusišką požiūrį. 2005 m. ji spręs elektroninį prieinamumą sujungdama tyrimus ir skatinančias priemones, siekiant padaryti IRT sistemas lengvesnėmis naudoti platesniam žmonių ratui. Ji nustatys orientyrus, siekiant išplėsti plačiajuosčio ryšio naudojimą, ypač nepakankamai šia prasme aprūpintose teritorijose ir persvarstys Universaliųjų paslaugų direktyvos taikymo sritis 2005 m. ir visą direktyvą – 2006 m. 2006 m. Komisija taip pat persvarstys IRT įnašą ir skaitmeninį raštingumą svarbiausiuose kompetencijos tiksluose „Mokslo ir mokymo 2010“ iniciatyvoje.

Be to, Komisija ketina pasiūlyti Europos iniciatyvą dėl elektroninės integracijos 2008 m., kurioje nagrinėjamos lygių galimybių, IRT įgūdžių, regioninių skirtumų ir kitos problemos. Tai bus paruošta per aktyvią stebėseną, skaitmeninį raštingumą ir pasiekiamų technologinių sprendimų tyrimą. Visos prieinamos priemonės turėtų būti panaudotos, įskaitant įtraukimą į Struktūrinių fondų strategines gaires , į kaimo plėtros fondus, nacionalinę paramą, reguliuotojų įsikišimą ir tyrimus.

Komisija ketina skatinti skaidriausias, prieinamiausias ir ekonomiškiausias viešąsias paslaugas, sukurtas pasitelkus IRT, taip pat ir per e.Komisijos projektą. Tačiau išlieka dideli iššūkiai. Kyla techninis poreikis bendroms sąsajoms, tapatybės perkeliamumui iš vienos sistemos į kitą ir autentiškumą nustatančioms sistemoms. Būtini organizaciniai pakeitimai, įskaitant naujas praktikas, naujus įgūdžius ir įvairias taisykles. Šios problemos geriausiai sprendžiamos, pavyzdžiui, šiomis iniciatyvomis: e.sveikata ir e.viešųjų pirkimų veiksmų planas. Komisija taip pat pasiūlys e.valdžios veiksmų planą ir strateginius orientyrus viešųjų paslaugų, sukurtų pasitelkus IRT. Komisija rems šias pastangas, naudodama tam tikrą skaičių aukštos kvalifikacijos specialistų, kurie tikrins techninius, teisinius ir organizacinius sprendimus. Sprendimas dėl šių projektų prioritetų ir taikymo sritys bus priimtos kartu su valstybėmis narėmis.

Gyvybiškai svarbus IRT įnašas į gyvenimo kokybę dažnai nepastebimas ir ribotai panaudojamas. Matomumui padidinti Komisija siūlo pradėti IRT pasididžiavimo iniciatyvas, skirtas svarbiausiems socialiniams uždaviniams. Trys pradiniai prioritetai yra senėjančios visuomenės poreikiai, saugus ir švarus transportas ir kultūrinė įvairovė. Pirmoji iniciatyva dėl žmonių rūpybos senėjančioje visuomenėje bus susijusi su gerovės, nepriklausomos gyvensenos ir sveikatos tendencijomis. Antroji iniciatyva dėl greitesnio, saugesnio ir švaresnio protingo automobilio bus susijusi su gamtosaugos ir saugumo problemomis, kylančiomis dėl didėjančio kelių naudojimo. Trečioji iniciatyva bus dėl skaitmeninių bibliotekų, darant įvairialypius informacijos šaltinius lengviau ir įdomiau panaudojamus. Ši iniciatyva remsis turtingu Europos paveldu derindama daugiakultūrines ir daugiakalbes aplinkas su technologiniais pranašumais ir naujais verslo modeliais.

Apibendrinant, pradėdama i2010 socialinę darbotvarkę, Komisija atliks šiuos darbus:
	Išleis politikos gaires dėl plačiajuosčio ryšio prieinamumo ir teritorinės apimties (2005 m.)

Pasiūlys Europos iniciatyvą dėl e.integracijos (2008 m.)

Priims Veiksmų planą dėl e.valdžios ir strateginių orientyrų viešųjų paslaugų, sukurtų pasitelkus IRT (2006 m.)

Pradės demonstracinius projektus, siekdama išbandyti veikimo apimtis, technologinius, teisinius ir organizacinius sprendimus viešosioms paslaugoms perkelti į internetą (2007 m.)

Pirmaisiais žingsniais įsteigs tris „gyvenimo kokybės“ IRT pasididžiavimo iniciatyvas (2007 m.)


5.
Išvada: i2010 naujajame Lisabonos valdymo etape

Europos Sąjunga davė naują pradžią Lisabonos strategijai, pabrėždama partnerystę ekonomikos augimui ir darbo vietų kūrimui. i2010 padės Europą padaryti patrauklesnę investicijoms į žiniomis pagrįstas prekes, paslaugoms ir jų naujoves. Kiekvienas dalyvis turi savo vaidmenį, atliekamą savo atsakomybės srityje:
· Europos Komisija, remdamasi Bendrijos Lisabonos programa ir ypač i2010, vadovaus:

· pasiūlymų kėlimui, siekiant atnaujinti teisės aktus, reglamentuojančius elektroninius ryšius, informacinę visuomenę ir žiniasklaidos paslaugas, visiškai išnaudojant vietinę rinką;

· bendrijos finansinių priemonių panaudojimui, skatinant investicijas strateginiuose tyrimuose ir įveikiant kliūtis plačioms IRT inovacijoms;

· politikos, susijusios su e.integracija ir gyvenimo kokybe, rėmimui.

· Valstybės narės iki 2005 m. spalio vidurio patvirtintose Nacionalinės reformos programose turėtų apibrėžti Informacinės visuomenės prioritetus, atitinkančius Integruotas gaires ekonomikos augimui ir darbo vietų kūrimui, kurios pabrėžia IRT įsisavinimą, IRT infrastruktūrą ir IRT įtaką darbo vietoms ir mokymui. Šios programos galėtų padėti valstybėms narėms:

· užtikrinti spartų ir išsamų naujų reglamentuojančių teisės aktų perkėlimą, įtakojant skaitmeninę konvergenciją, ypač atvirose ir konkurencingose rinkose;

· padidinti IRT tyrimų nacionalinį finansavimą;

· vystyti šiuolaikines ir tarpusavyje susijusias viešąsias paslaugas, sukurtas pasitelkiant IRT;

· panaudoti jų didelę perkamąją galią kaip IRT inovacijų varomąją jėgą;

· patvirtinti ambicingus tikslus informacinės visuomenės plėtrai nacionaliniu lygiu.

· Kitos interesų grupės turėtų būti įtrauktos į atvirą ir konstruktyvų dialogą, remiant novatorišką žinių visuomenę. Ypač pramonės partneriai turėtų stengtis didinti investicijas į IRT tyrimus ir technologijas, srityse, kuriose yra kritinių kliūčių skaitmeninės ekonomikos plėtrai turėtų būti padarytos konstruktyvios pastangos.

Valstybės narės turėtų vėliau pateikti metines nacionalinių reformų programų įgyvendinimo ataskaitas pagal naująjį Lisabonos valdymo etapą. Pažanga šioje srityje bus nagrinėjama Komisijos metinėje Lisabonos pažangos ataskaitoje.

Komisija plės ir stiprins dialogą su interesų grupėmis ir dirbs su valstybėmis narėmis, taikydama atvirą koordinacijos metodą
. Reikalaudama pažangos ataskaitų Komisija gali, pavyzdžiui, skatinti pasikeitimą geriausia praktika ir stebėti plačiajuosčių paslaugų įsisavinimą, e.verslo ir e.valdžios paslaugas, investicijas IRT moksliniams tyrimams, socialinius ir ekonominius skirtumus ir skaitmeninį raštingumą. Tai neužkraus valstybėms narėms naujų ataskaitos mechanizmų, išeinančių už Įgyvendinimo ataskaitų apie Nacionalines reformų programas ribų. 
Su i2010 Komisija pradeda taikyti naują integruotos Informacinės visuomenės politinį metodą. Visiškai atitinkanti atnaujintos Lisabonos strategijos naują valdymo etapą i2010, padės siekti pagrindinio Lisabonos tikslo – tvarios plėtros ir darbo vietų kūrimo.
�	Informacinės visuomenės ir žiniasklaidos įmonių paslaugos jau buvo apibūdintos 1998 m. Žaliojoje knygoje dėl telekomunikacijų, žiniasklaidos ir informacinių technologijų sektorių suartėjimo ir pasekmių informacinės visuomenės priartėjimo reguliavimui – KOM(97) 623 – ir, atsižvelgiant į naujausius pasikeitimus, 2003 m. Komunikate dėl Europos vaizdo ir garso politikos reguliavimo ateities – KOM(2003) 784. Šios paslaugos atspindi suartėjimą, kuris vyksta tarp elektroninių ryšių, informacinės visuomenės ir transliavimo paslaugų ir iš to atsirandančių naujo turinio paslaugų. 


�	T.y. e.Europos iniciatyvos ir ryšiai dėl Europos garso ir vaizdo reguliavimo politikos ateities, KOM(2003) 784.


�	Europos informacinių technologijų observatorija (EITO), 2005 m.


�	Su MEDIA, e.Mokymosi ir e.Turinio programa ir vėlesnėmis programomis.


�	Pvz., plačiajuosčiai mobilūs, bevieliai vietiniai ir plačios teritorijos tinklai (WiFI & WiMax) ir skaitmeninė TV.


�	OECD informacinių technologijų perspektyvos, 2004 m.


�	Palyginamieji duomenys ES 25 šalims bus prieinami iki 2005 m. pabaigos.


�	„Investicijų į IRT tyrimas, lyginamoji studija”, IDATE, 2002 m.


�	FP7 siūlo skirti IRT 1 800 mln. eurų per metus. CIP programos IRT politikos paramos programoje pasiūlyta 800 mln. eurų nuo 2007 m. iki 2013 m., skatinant IRT įsisavinimą ir panaudojimą.


�	Įskaitant Europos technologijų platformų arba Jungtinių technologijų iniciatyvas.


�	Komisija rems ir koordinuos tyrimus nanoelektronikoje pagal FP7 pasiūlymą ir pagal Europos technologijų platformų nanoelektronikoje viziją ir strateginių tyrimų darbotvarkę.


�	i2010 išnaudos šias galimybes kartu su Aplinkosaugos technologijų veiksmų planu (ETAP).


�	Dirbti kartu augimo ir darbo vietų labui. Tolesni atnaujintos Lisabonos strategijos įgyvendinimo žingsniai, SEC(2005) 622.

